CELEX: 32011R1074
Language: sl
Date: 2011-10-24 00:00:00
Title: Izvedbena uredba Komisije (EU) št. 1074/2011 z dne 24. oktobra 2011 o izdaji dovoljenja za Saccharomyces cerevisiae NCYC R-625 kot krmni dodatek za odstavljene pujske (imetnik dovoljenja Integro Gida SAN. ve TIC. A.S., ki ga zastopa RM Associates Ltd) Besedilo velja za EGP

25.10.2011   
            
            
               SL
            
            
               Uradni list Evropske unije
            
            
               L 278/5
            
         IZVEDBENA UREDBA KOMISIJE (EU) št. 1074/2011
   z dne 24. oktobra 2011
   o izdaji dovoljenja za Saccharomyces cerevisiae NCYC R-625 kot krmni dodatek za odstavljene pujske (imetnik dovoljenja Integro Gida SAN. ve TIC. A.S., ki ga zastopa RM Associates Ltd)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za Saccharomyces cerevisiae NCYC R-625. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva izdajo dovoljenja za pripravek iz Priloge kot krmni dodatek za odstavljene pujske in njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane („Agencija“) je v mnenju z dne 11. maja 2011 (2) navedla, da Saccharomyces cerevisiae NCYC R-625 v predlaganih pogojih uporabe nima škodljivega vpliva na zdravje živali in ljudi ali okolje ter da bi ta dodatek lahko izboljšal rast odstavljenih pujskov. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena Saccharomyces cerevisiae NCYC R-625 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. oktobra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2011; 9(5):2173.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore
                  
               
            
                  4b1872
               
               
                  Integro Gida SAN. ve TIC. A.S., ki ga zastopa RM Associates Ltd
               
               
                  
                     Saccharomyces cerevisiae
                  
                  NCYC R-625
               
               
                  
                               
                           
                           
                              
                                 Sestava dodatka
                              
                              pripravek Saccharomyces cerevisiae NCYC R-625, ki vsebuje najmanj 1 x 1010 CFU/g dodatka
                           
                        
                               
                           
                           
                              
                                 Lastnosti aktivne snovi
                              
                              
                                 Saccharomyces cerevisiae NCYC R-625
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          metoda štetja: metoda razlitja na plošči z uporabo agarja iz ekstrakta kvasovk, dekstroze in kloramfenikola (CGYE) (EN 15789)
                                       
                                    
                                           
                                       
                                       
                                          identifikacija: verižna reakcija s polimerazo (PCR)
                                       
                                    
                        
               
                  pujski
                  (odstavljeni)
               
               
                  —
               
               
                  4 x 1010
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Za uporabo pri odstavljenih pujskih do približno 35 kg.
                           
                        
                              3.
                           
                           
                              Zaradi varnosti: pri ravnanju je treba uporabljati zaščito za dihala.
                           
                        
               
                  14.11.2021
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.